ДП 20-21, спринтова щафета, средна, спринт
2025-04-25 12:00 - 2025-04-27 13:00 (Europe/Helsinki) | Варна, Варна, България
Държавното първенство в групите 20 и 21 г. в дисциплините спринтова щафета, средна дистанция и спринт се проведе в рамките на три календарни дни във Варна и близкото село Разделна. В петък, 25 април, в парк “Младост” се състоя атрактивната смесена щафета, на която се сложи край на двете поредни победи на Вариант 5 Търговище при 21 годишните. Титлата там взе състава на Компас Крос Русе, който с отлично бягане и на четирите поста, затвори щафетата с голяма преднина пред конкурентите.
Втори се нареди съставът на Браун тим, а трети Бегун, който тръгна на последен пост с малък пасив зад Вариант 5, но националната състезателка Лилиана Гоцева успя да елиминира пасива и да донесе бронзовите медали.
Така Компас Крос се върна на победния път със златни медали за трети път в последните пет сезона, а след три поредни години със златни медали (два в М21 и един в М20) и общо четири поредни качвания на стълбичката, съставът на Вариант 5 не успя да намери място сред най-добрите.
Отборът на Валди София спечели златните медали в групата до 20 години, като остави на повече от минута зад себе си представителите на Бегун Варна. Трети са Трапезица Велико Търново.
Съботния ден събра ориентировачите в центъра на село Разделна за средната дистанция, която мина без особени изненади, но не и без спорни моменти. Боян Иванджиков спечели с комфортен аванс титлата при мъжете, а най-бързата – Андрея Дяксова не успя да вземе титлата по технически причини и златният медал отиде при Кристина Иванова. Ивана Педева и Дани Николов спечелиха при 20 годишните.
Спринтът в неделния ден се проведе във Варна и предложи добри и бързи маршрути, в които особени изненади също нямаше и на практика се повториха класиранията от средната. Боян Иванджиков и Андрея Дяксова отново бяха най-добри и взеха отличията, както и Ивана Педева и Дани Николов при 20 годишните.

Обобщена информация

ПоканаБюлетин 1Бюлетин 2Снимки среднаСнимки спринт

25.04.2025ПетъкСпр. щафетаСт. списъкРезултатиСплитове

Анализ

26.04.2025СъботаСреднаСт. списъкРезултатиСплитове
Анализ

27.04.2025НеделяСпринтСт. списъкРезултатиСплитове

Анализ

Бюлетин

buletin2_dp_spr_relay_middle

Покана/Наредба
